Taller de no-violència el 7 de març | ANC – Sabadell per la Independència
← Ep, socis i sòcies! El 25 de febrer anem cap a l’AGO
L’11 de març, tothom al carrer, REPÚBLICA ARA! →
Vista la bona rebuda del Taller de no-violència en tornem a convocar un altre.
Aquesta vegada està previst pel dimecres 7 de març, al Centre Cívic de Sant Oleguer, des de les 7 de la tarda fins a 2/4 de 10 de la nit.
Com en anteriors edicions està dirigit pels membres de l’associació En Peu de Pau.
Les places són limitades, per tant qui hi estigui interessat ha de fer-ne reserva mitjançant el correu voluntaris@sbdxi.cat Deixeu les vostres dades personals (nom sencer i telèfon) i ens posarem en contacte amb vosaltres.
La inscripció es tanca aviat. No badeu!
Per què oferim un taller de no-violència?
1.- Per compartir eines d’acció no-violentes davant la repressió de l’Estat espanyol.
2.- Per tenir integrades respostes no-violentes quan defensem les nostres llibertats i els nostres drets.
3.- Per saber com mantenir una resposta civil pacífica davant de provocacions.
4.- Perquè la nostra força és l’estratègia de la no-violència i és la que ens farà guanyadors.
Us recomanem d’assistir-hi amb roba còmoda.
Aquesta entrada s'ha publicat en General, Taller i etiquetada amb Centre Cívic de Sant Oleguer, En peu de pau, no-violència. Afegiu a les adreces d'interès l'enllaç permanent.